b'\n_START_ARTICLE_\nHerman Krefting d.e.\n_START_SECTION_\nLiv og virke\n_START_PARAGRAPH_\nHerman Krefting giftet seg i 1617 med Alheit Schnedermann i \xe2\x80\x8eTyskland. De innvandret fra Bremen til Norge i 1624 og hadde ett barn, Johan Krefting (1618-1674). Fra disse stammer slekten Krefting i Norge. Herman Krefting bragte med seg til Norge en slektsbibel. Hans bestefar, far og han selv gjorde opptegnelser i Bibelen, som fortsatt er i slekten. I Bremen var de handelsfolk, og familiemedlemmer hadde verv bl.a. som borgermester og \xc2\xabstadskaptein\xc2\xbb. Det er usikkert om slekten kan f\xc3\xb8res tilbake til eierne av borgen Haus Krechting ved Wesel i Westfalen, Tyskland._NEWLINE_Herman Krefting fikk sammen med bl.a. Johan Post, omfattende s\xc3\xa6rrettigheter av den dansk-norske unionskongen til \xc3\xa5 drive flere norske jernverk, bl.a. B\xc3\xa6rum, Eidsvoll og Fossum Jernverk ved Skien. Etter f\xc3\xa5 \xc3\xa5r m\xc3\xa5tte de imidlertid gi opp samarbeidet og driften, slik at s\xc3\xa6rrettighetene bortfalt. Deretter drev Herman Krefting forskjellige norske jernverk, bl.a. i Moland og Eiker, til dels i samarbeid med andre i s\xc3\xa5kalte partisipantskap.  S\xc3\xb8nnen Johan Krefting drev ogs\xc3\xa5 jernverk, og ble i 1664 eier av B\xc3\xa6rums V\xc3\xa6rk som ble eid av Krefting-familien i ca. 100 \xc3\xa5r.'